
RAPORT  COMUN

asupra propunerii legislative pentru modificarea şi completarea alin.(3) al articolului 53 al Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate, modificată şi completată prin Ordonanţa de urgenţă a Guvernului nr.93/2004 şi aprobată prin Legea nr.583/2004 

1. În conformitate cu prevederile art.89 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru sănătate şi familie au fost sesizate pentru dezbatere pe fond cu propunerea legislativă pentru modificarea şi completarea alin.(3) al articolului 53 al Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate, modificată şi completată prin Ordonanţa de urgenţă a Guvernului nr.93/2004 şi aprobată prin Legea nr.583/2004, trimisă comisiilor cu adresa nr.Pl-x 465 din 10 octombrie 2005.
La întocmirea prezentului raport, Comisiile au avut în vedere avizul Consiliului Legislativ (nr.328/07.04.2005), punctul de vedere al Guvernului şi avizul primit de la Comisia juridică, de disciplină şi imunităţi (nr.31/834/25.10.2005). 
Propunerea legislativă are ca obiect de reglementare modificarea şi completarea alin.(3) al articolului 53 din Ordonanţa de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate, cu modificările şi completările ulterioare, în sensul legiferării cotei de contribuţie de asigurări sociale de sănătate pe care trebuie să o plătească, în cazul în care se asigură, cetăţenii români cu domiciliul în străinătate care se află temporar în ţară, precum şi apatrizii.
Comisiile reunite propun Plenului respingerea iniţiativei legislative întrucât a rămas fără obiect, prevederile ei fiind preluate în cuprinsul Ordonanţei de urgenţă a Guvernului nr.107/2005 pentru modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate. 
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 

3. La dezbaterea propunerii legislative nu au participat invitaţi. 

4. La lucrările comisiei au fost prezenţi 35 de deputaţi, din totalul de 36 – 19 membri ai Comisiei pentru muncă şi protecţie socială şi 17 membri ai Comisiei pentru sănătate şi familie.
Raportul comisiei a fost adoptat cu unanimitate de voturi.
5. Propunerea legislativă a fost respinsă de Senat în şedinţa din 6 octombrie 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.

În urma dezbaterilor în şedinţa comună din 25 octombrie 2005, comisiile reunite propun respingerea iniţiativei legislative.

Kerekes Károly



Dr. Marian Sorin Paveliu

